Document ID: 32006R2030

REGOLAMENT TAL-KUMMISSJONI (KE) Nru 2030/2006
tal-21 ta' Diċembru 2006
li jemenda r-Regolamenti (KE) Nru 1607/2000, (KE) Nru 1622/2000 u (KE) Nru 2729/2000 li jikkonċerna s-settur tal-inbid minħabba l-adeżjoni tal-Bulgarija u r-Rumanija fl-Unjoni Ewropea
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizzazzjoni komuni tas-suq tal-inbid (1) u b’mod partikolari l-Artikoli 58, 46(1) u 72(4) tiegħu,
Billi:
(1)
L-Anness IV tar-Regolament tal-Kummissjoni (KE) Nru 1607/2000 tal-24 ta’ Lulju 2000 li jistabbilixxi regoli ddettaljati għall-implimentazzjoni tar-Regolament (KE) Nru 1493/1999 dwar l-organizzazzjoni komuni tas-suq tal-inbid, b'mod partikolari t-Titolu rrelatat mal-inbid ta' kwalità ffabbrikat f'reġjuni speċifikati (2) jelenka l-inbejjed frizzanti psr li l-cuvée tagħhom jista' jkollha qawwa alkoħolika ta' inqas minn 9,5 % vol. Dak l-Anness għandu jkun emendat biex jinkludi nbejjed prodotti fir-Rumanija.
(2)
L-Anness XIII tar-Regolament tal-Kummissjoni (KE) Nru 1622/2000 tal-24 ta’ Lulju 2000 li jistabbilixxi r-regoli dettaljati għall-implimentazzjoni tar-Regolament (KE) Nru 1493/1999 dwar l-organizzazzjoni komuni tas-suq tal-inbid u li jistabbilixxi kodiċi tal-Komunità ta' prattiċi u proċessi oenoloġiċi (3) fih id-derogi li jirrigwardaw il-kontenut ta' aċtu volatili fl-inbid stipulat fil-punt 1 tal-Parti B tal-Anness V tar-Regolament (KE) Nru 1493/1999. Dak l-Anness għandu jkun emendat minħabba l-adeżjoni tar-Rumanija.
(3)
L-Artikolu 11(2) tar-Regolament tal-Kummissjoni (KE) Nru 2729/2000 tal-14 ta’ Diċembru 2000 li jistabbilixxi regoli ddettaljati ta’ implimentazzoni għall-kontrolli fis-settur tal-inbid (4) jiddetermina l-għadd minimu ta' kampjuni li jridu jittieħdu kull sena għall-bank analitiku tad-dejta stipulat fl-Artikolu 10 ta' dak ir-Regolament. Wara l-adeżjoni tal-Bulgarija u r-Rumanija, għandu jkun determinat l-għadd ta' kampjuni li jridu jittieħdu għal dawk il-pajjiżi.
(4)
Ir-Regolamenti (KE) Nru 1607/2000, (KE) Nru 1622/2000 u (KE) Nru 2729/2000 għandhom jiġu emendati skont dan,
(5)
Il-miżuri stipulati f'dan ir-Regolament huma konformi mal-opinjoni tal-Kumitat ta' Ġestjoni tal-Inbid,
ADOTTAT DAN IR-REGOLAMENT:
Artikolu 1
L-Anness IV tar-Regolament (KE) Nru 1607/2000 huwa mibdul bit-test fl-Anness ta’ dan ir-Regolament.
Artikolu 2
Fl-Anness XIII tar-Regolament (KE) Nru 1622/2000, jiddaħħal il-punt (o) li ġej:
“(o)
għall-inbejjed Rumeni:
-
25 milliekwivalenti kull litru ta' nbejjed ta' kwalità psr li jissodisfaw ir-rekwiżiti li jridu jiġu deskritti bħala DOC - CT.
-
30 milliekwivalenti kull litru ta' nbejjed ta' kwalità psr li jissodisfaw ir-rekwiżiti li jridu jiġu deskritti bħala DOC - CIB.”
Artikolu 3
Fl-Artikolu 11(2) tar-Regolament (KE) Nru 2729/2000, it-tieni sottoparagrafu jinbidel b'li ġej:
“-
30 kampjun fil-Bulgarija
-
20 kampjun fir-Repubblika Ċeka
-
200 kampjun fil-Ġermanja
-
50 kampjun fil-Greċja
-
200 kampjun fi Spanja
-
400 kampjun fi Franza
-
400 kampjun fl-Italja
-
10 kampjuni f’Ċipru
-
4 kampjuni fil-Lussemburgu
-
50 kampjun fl-Ungerija
-
4 kampjuni f’Malta
-
50 kampjun fl-Awstrija
-
50 kampjun fil-Portugall
-
70 kampjun fir-Rumanija
-
20 kampjun fis-Slovenja
-
15-il kampjun fis-Slovakkja
-
4 kampjuni fir-Renju Unit”
Artikolu 4
Dan ir-Regolament għandu jidħol fis-seħħ bil-kundizzjoni u fid-data tad-dħul fis-seħħ tat-Trattat ta' Adeżjoni tal-Bulgarija u tar-Rumanija.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 21 ta' Diċembru 2006

Labels: 17
7
6
18
15